stanford-oval/wikipedia huggingface dataset:
Matti Pohjanpalo

| Matti Pohjanpalo> Matti Leander Pohjanpalo (Friis).Henkilötiedot |
| --- | --- |
Syntynyt: 16. helmikuuta 1871 Kalajoki, Suomen suuriruhtinaskunta
Kuollut: 10. lokakuuta 1918 (47 vuotta) Kokkola
Ammatti:  insinööri ja tehtaanjohtaja
Vanhemmat:  Johan Pohjanpalo (Friis) ja Katarina Margareta Iso-Pöntiö
Siviilisääty:  naimissa
Puoliso:  Lydia Nieminen
Sukulaiset:  kansanedustaja, talousneuvos Tuomas Pohjanpalo (veli) opettaja Maija Pohjanpalo (sisar) tehtaanjohtaja Juhani Pohjanpalo (veli) talousopettaja Hanna Pohjanpalo (sisar) prokuristi, kansliapäällikkö Hilma Pohjanpalo (sisar) 
Matti Leander Pohjanpalo (sukunimi vuoteen 1906 Friis; 16. helmikuuta 1871 Kalajoki – 10. lokakuuta 1918 Kokkola) oli suomalainen insinööri ja tehtaanjohtaja. Hän oli nuorin kolmesta Friisin tehtailijaveljeksestä jotka perustivat Veljekset Friis Oy-nimisen valimo- ja konepajayrityksen.
Pohjanpalon vanhemmat olivat Kalajoen lukkari Johan Friis (vuodesta 1906 Pohjanpalo) ja Katariina Margareeta (Kaisa) Iso-Pöntiö. Hän opiskeli ensin kotonaan yksityisesti ja kävi sitten kaksi luokkaa yksityistä Oulun suomalaista oppikoulua. Pohjanpalo oli 1880-luvulla opissa veljiensä Tuomas ja Juhani Pohjanpalon Kalajoelle perustamassa metalliverstaassa. Hän kävi vuosina 1888–1890 teollisuuskoulua Kuopiossa ja Tampereella ja toimi sitten opettajana Friisin tehtaan yhteydessä vuosina 1890–1892 toimineessa teollisuuskoulussa. Matti Pohjanpalo suoritti vielä käytännön harjoittelua Putilovan tehtailla Venäjällä ja useassa eri tehtaassa Ruotsissa sekä opiskeli teollisuushallituksen stipendin avulla Ateneumin taideteollisuusosastolla Helsingissä.
Kun Friisin veljekset perustivat uuden valimon ja konepajan Kokkolan Ykspihlajaan, siirtyi Juhani Pohjanpalo johtamaan sitä ja Matti Pohjanpalon vastuulle jäi Kalajoen tehdaslaitos. Matti Pohjanpalo alkoi sitten suunnitella suuren köysitehtaan perustamista Kokkolaan. Tämä Suomen Köysitehdas aloitti toimintansa 1901 Matti Pohjanpalon johdolla. Tehtaassa valmistettiin laivaköysiä, merimies- ja kalastajaköysiä sekä myöhemmin myös tavallisia kauppaköysiä. Köysien raaka-aineena käytettiin hamppua, manillaa, kookosta ja alvetta. Tehtaan pinta-ala oli noin 5000 neliömetriä, ja sen köysirataosasto toimi 350 metriä pitkässä rakennuksessa. Koneet toimivat sähkövoimalla, ja ne oli rakennettu Veljekset Friisin omassa konepajassa. Köysitehdas tuhoutui kuitenkin vuonna 1910 salaman sytyttämässä tulipalossa, eikä sitä rakennettu enää uudelleen. Matti Pohjanpalo lähti vuonna 1913 Agros Oy:n Etelä-Pohjanmaan piirin palvelukseen ja viimeksi hän oli suunnittelemassa uutta köysitehdasta Viipuriin; tämä hanke kuitenkin kariutui Pohjanpalon ennenaikaiseen kuolemaan, sillä hän menehtyi marraskuussa 1918 espanjantautiin.
Matti Pohjanpalo oli veljiensä Tuomaksen ja Juhanin tavoin innokas suomalaisuusaatteen kannattaja. Hän oli mukana perustamassa suomenkielistä yhteiskoulua, kansakoulua ja emäntäkoulua Kokkolaan.
Matti Pohjanpalo oli naimisissa vuodesta 1897 Lydia Niemisen (1877–1969) kanssa, ja heillä oli viisi lasta (kolme poikaa ja kaksi tyttöä).
Aiheesta muualla

Weljekset Friis Osakeyhtiö
Etiproducts

| Ab Etiproducts Oy |
| --- | --- |

Yritysmuoto:  osakeyhtiö
Perustettu:  1982
Kotipaikka:  Helsinki
Toiminta-alue:  Pohjoismaat, Puola, Baltian maat, CIS maat
Kotisivu:  etiproducts.cp
Infobox OKVirheellinen NIMI-arvo: 
Ab Etiproducts Oy on Turkin valtion omistaman Eti Maden IGM:n tytäryhtiö, joka aikaisemmin tunnettiin nimellä Eti Holding AS tai Etibank. Ab Etiproducts Oy perustettiin 1982 Helsingissä, Suomessa.  
Emoyhtiö, joka ilmoittaa olevansa Turkin suurin ja vanhin kaivosyhtiö, toimii pääasiassa kaivosalalla, metallien valmistuksessa ja jalostuksessa sekä kemianteollisuuden alalla. Yhtiön omat kaivokset sijaitsevat kaikki Turkissa. Yhtiö on monien erilaisten mineraalien sekä metalli- ja kemianteollisuuden raaka-aineiden valmistaja ja kertoo olevansa maailman suurin boorin tuottaja.
Historia

Vuonna 1982, Etibank ja Suomalainen kaivos- ja metalliteollisuuden yhtiö Outokumpu perustivat yhteisyrityksen Ab Etiproducts Oy:n markkinoidakseen Etibank -yhtiön tuotteita Pohjoismaiden markkinoilla. Vuonna 1993 Outokummun osakkeet siirrettiin Etimine SA -yhtiölle, Ab Etiproducts Oy:n sisaryhtiölle, vastuullaan turkkilaisten boorituotteiden markkinointi Länsi-Euroopassa.  
Yhtiöllä on markkinointiyksinoikeus turkkilaisiin boorituotteisiin Suomessa, Ruotsissa, Norjassa, Tanskassa, Islannissa,  Puolassa, Virossa, Latviassa, Liettuassa, Venäjällä, Ukrainassa, Valko-Venäjällä, Kazakstanissaja muissa C.I.S. maissa.
Venäjän markkinoille Ab Etiproducts Oy perusti oman tytäryhtiön, Etiproducts Llc:n vuonna 2005.
Toiminta

Ab Etiproducts Oy:llä on yksinoikeus toimia  Eti Mine Works –yhtiön boorituotteiden myyjänä ja jakelijana pohjoismaissa, Puolassa, Baltian maissa and CIS-maissa. Ab Etiproducts Oy:llä on useita varastoja Itämeren alueella (Ruotsissa, Suomessa, Puolassa ja Latviassa). Ab Etiproducts Oy:llä on tytäryhtiö Venäjällä, Etiproducts Llc, joka vastaa Venäjän markkinoista. Etiproducts Llc:llä on varasto Mustanmeren rannalla (Azovissa). Ab Etiproducts Oy hallinnoi Helsingin pääkonttorista boorituotteiden myyntiä ja jakelua.
Ab Etiproducts Oy:n tarjoamat boorimineraalit; puhdistetut ja rikastetut boorituotteet > Puhdistetut boorituotteet

Boorihappo, normaalisulfaattinen
Boorihappo, matalasulfaattinen
Boorioksidi
Etibor-48 (booraksi pentahydraatti)
Booraksi dekahydraatti
Etibor-68 (vedetön booraksi)
Etidot-67 (disodium-oktaboraatti-tetrahydraatti)
Ab Etiproducts Oy:n tarjoamat boorimineraalit; puhdistetut ja rikastetut boorituotteet > Rikastetut boorituotteet

Jauhettu kolemaniitti
Jauhettu uleksiitti
Kalsinoitu yinkaali (tiivistetty)
Bigadiç kolemaniitti
Kestelek kolemaniitti
Hisarcik kolemaniitti
Espey kolemaniitti
Uleksiitti
Luonnollinen zeoliitti
Rikkihappo (tekninen / puhdas)
Kalsinoitu pyriitti (jauhe)
Aiheesta muualla

Eti Mine Works (Arkistoitu – Internet Archive)
Etibank
Etimine SA -yhtiö
Etiproducts Llc:n (Arkistoitu – Internet Archive)
Kolemaniitti
Nycopensis

Nycopensis (myös muodossa Nykopp) on suomalainen, Ruotsista polveutuva suku. Kantaisä Laurentius asui Nyköpingin kaupungissa 1500-luvun loppupuolella ja 1600-luvun alussa. Hänen kaksi poikansa Nicolaus ja Andreas muodostivat sukunimen Nycopensis kaupungin latinalaisesta nimestä, eli Nycopia. Suomessa on myös esiintynyt toinen, nuorempi suku, joka on käyttänyt nimiä Nycop ja Nykopp.
Suvun jäseniä

Nicolaus Nycopensis (k. 1664), Turun akatemian ensimmäinen logiikan ja runouden professori.
Andreas Laurentii Nycopensis (noin 1610–1688), rehtori ja Helsingin kirkkoherra, Nicolaus Nycopensiksen veli
Carl Gustaf Nykopp, Turun yliopiston kreikankielisen kirjallisuuden dosentti, Porvoon  Tuomiorovasti ja jumaluusopin kunniatohtori.
Albert Werner Nykopp (1826–1882), Suomen pankin johtaja, senaattori, senaatin siviilitomituskunnan päällikkö
Albert Olof Nykopp (s. 1868-1942), lähetystöneuvos, Albert Wernerin poika
Albert Nycop (1877–1946), näyttelijä ja teatteriohjaaja, Albert Wernerin poika
Marcus Nykopp (1904-1989), Oy W. Rosenlew Ab:n toimitusjohtaja, Albert Olofin poika
Johan  Nykopp (1906–1993), suurlähettiläs, Oy Tampella Ab:n toimitusjohtaja, Suomen Työnantajain Keskusliiton toimitusjohtaja, vuorineuvos, Albert Olofin poika
Carl-Adam Nycop (1909-2006), suomalais-ruotsalainen journalisti, päätoimittaja ja kirjailija, Albert Olofin poika
Muita Nykoppeja

Aino Nykopp (s. 1950), suomalainen sarjamurhaaja
Thomas Nykopp (s. 1993), suomalainen jääkiekkoilija, Timo Nykoppin poika
Timo Nykopp (s. 1966), suomalainen jääkiekkoilija
Armas Rauhamaa ent. Nykopp (1894-1983), suomalainen yleisurheilija ja koneinsinööri, insinöörimajuri
Kevin Costner

| Kevin Costner |
| --- | --- |
 Kevin Costner Toronton elokuvafestivaaleilla vuonna 2014.
Henkilötiedot
Koko nimi:  Kevin Michael Costner
Syntynyt: 18. tammikuuta 1955 (ikä 69) Lynwood, Kalifornia, Yhdysvallat
Ammatti:  näyttelijä, tuottaja, elokuvaohjaaja
Puoliso:  Cindy Silva (1978–1994) Christine Baumgartner (2004–)
Näyttelijä
Aktiivisena:  1974–
Merkittävät roolit:  Lahjomattomat Tanssii susien kanssa Robin Hood – varkaiden ruhtinas Waterworld   Yellowstone
Aiheesta muualla
kevincostner.com
IMDb 
Elonet
Kevin Michael Costner (s. 18. tammikuuta 1955 Lynwood, Kalifornia, Yhdysvallat) on yhdysvaltalainen näyttelijä ja ohjaaja, joka yleensä myös tuottaa omat elokuvansa. Costnerin tunnetuimpiin elokuviin kuuluu Tanssii susien kanssa (1990), josta hän voitti parhaan ohjaajan Oscarin ja Golden Globen vuonna 1990. Elokuva sai myös parhaan elokuvan Oscarin.
Costner tunnetaan myös esimerkiksi elokuvista Lahjomattomat, Robin Hood – varkaiden ruhtinas,  JFK – avoin tapaus, Täydellinen maailma, Waterworld ja Hidden Figures – varjoon jääneet (2016). Hän näytteli Teräsmiehen adoptioisä Jonathan Kentiä vuonna 2013 ensi-iltansa saaneessa elokuvassa Man of Steel. Kevin Costner tunnetaan parhaiten sarjasta Yellowstone, jossa hän esittää pääosaa John Duttonia. Kunnes poistuu sarjasta tuotantokaudella 5, osa 2 toisin sanoen tuotantokaudella 5b.lähde?
Kevin Costner soittaa myös musiikkia muun muassa Modern West -yhtyeen kanssa.
Varhainen elämä ja ura

Costner syntyi Lynwoodissa ja kasvoi Comptonissa, Kaliforniassa. Hän on nuorin kolmesta pojasta; keskimmäinen kuoli synnytyksessä. Costnerin perhe polveutuu saksalaisista maahanmuuttajista. Hänellä on myös englantilaista, skottilaista ja irlantilaista sukujuurta.
Costner kasvatettiin baptistiksi. Hän kävi Buena High Schoolia ja Villa Park High Schoolia, josta hän valmistui vuonna 1973. Lukeminen ei juuri innostanut nuorta Keviniä kouluaikoina, mutta hän harrasti mielellään urheilua, kävi pianotunneilla, kirjoitti runoja ja lauloi kuorossa. Costner kiinnostui näyttelemisestä viimeisenä vuotenaan collegessa ja alkoi Richard Burtonin innoittamana käydä draamatunneilla viitenä iltana viikossa. Näyttelemistä opiskellessaan Costner työskenteli samalla mm. markkinointivastaavana, kalastajana ja rekkakuskina.
Costnerin ura käynnistyi pikkurooleilla 1980-luvun alussa, ennen kuin hänestä tuli elokuvatähti Lahjomattomien ja Ei pakotietä -elokuvan myötä.
Yksityiselämä

Kevin Costner vihittiin Cindy Silvan kanssa valmistujaisissaan vuonna 1978. Heillä on kolme yhteistä lasta: vuosina 1984 ja 1986 syntyneet tyttäret ja vuonna 1988 syntynyt poika. Avioliitto päättyi eroon vuonna 1994. 25. syyskuuta 2004 Costner avioitui Christine Baumgartnerin kanssa. Parilla on kolme yhteistä lasta: vuosina 2007 ja 2009 syntyneet pojat ja vuonna 2010 syntynyt tytär. Costnerilla on myös vuonna 1996 syntynyt poika suhteestaan Bridget Rooneyyn.
Kesäkuussa 2010 Costner kertoi haluavansa auttaa öljyntorjunnassa Meksikonlahdella, joten hänen yrityksensä Ocean Therapy Solutions toimitti BP:lle seulontakoneita tätä varten.
Aiheesta muualla

Wikimedia Commonsissa on kuvia tai muita tiedostoja aiheesta .
Wikisitaateissa on kokoelma sitaatteja aiheesta .
Kevin Costnerin virallinen sivusto (Arkistoitu – Internet Archive) (englanniksi)
Kevin Costner Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Espanja  Ranska  BnF data  Katalonia  Saksa  Israel  Yhdysvallat  Latvia  Japani  Tšekki  Australia  Kreikka  Korea  Alankomaat  Puola 
Tieteilijät:  CiNii 
Taiteenala:  Emmy Awards  FID  MusicBrainz 
Henkilöt:  DDB  Trove  Elonet  Yle 
Muut:  Europeana  SNAC  IdRef
Marileen Dogterom
Aiheesta muualla

Marileen Dogteromin julkaisuja Google Scholarin mukaan (englanniksi) (scholar.google.com)
Nienke Beintema (2018) Pushing and pulling inside a cell (englanniksi) (nwo.nl)
Marileen Dogterom lab (englanniksi) (tudelft.nl)
Marileen Dogterom: Bringing Synthetic Cells to Space? Breakthrough Discuss 2019 (UC Berkeley April 11-12, 2019) (englanniksi) (youtube.com)
About BaSyC (Building a Synthetic Cell) (englanniksi) (basyc.nl)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Marileen Dogterom
| Auktoriteettitunnisteet  |
| --- | --- |
Kansainväliset:  ISNI  VIAF 2  WorldCat 
Kansalliset:  Alankomaat 
Tieteilijät:  MathSciNet  Mathematics Genealogy Project  ORCID 
Muut:  IdRef 
Käännös suomeksi
Riitta Salmelin

| Riitta Salmelin> Henkilötiedot |
| --- | --- |
Syntynyt: 25. heinäkuuta 1961 Tampere (ikä 63)
Kansalaisuus:  Suomi
Ammatti:  neurotieteen professori; akatemiaprofessori (neurotiede) (2006–2011; 2012–2016)
Koulutus ja ura
Tutkinnot:  Teknillinen korkeakoulu (nyk. Aalto-yliopisto) (DI 1985, TkT 1989)
Instituutti:  Aalto-yliopisto; Suomen Akatemia
Tutkimusalue:  systeeminen ja kognitiivinen neurotiede
Aiheesta muualla
Kotisivu
Riitta Helena Salmelin (s. 25. heinäkuuta 1961 Tampere) on professori Aalto-yliopiston Neurotieteen ja lääketieteellisen tekniikan laitoksella. Hänen tutkimusalueensa on systeeminen ja kognitiivinen neurotiede. Salmelin on toiminut akatemiaprofessorina kausina 1.8.2006-31.7.2011 ja 1.1.2012-31.12.2016. Hän on Systeemisen neurotieteen ja aivokuvantamisen huippuyksikkön varajohtaja.
Professori Salmelin on ollut Academia Europæan jäsen vuodesta 2002 ja Suomalaisen Tiedeakatemian jäsen vuodesta 2009 lähtien.
Aiheesta muualla

Google Scholar: Riitta Salmelin (englanniksi) (scholar.google.com)
Curruculum Vitae: Salmelin, Riitta Helena 22.9.2016. Aalto-yliopisto, aalto.fi. Viitattu 5.6.2017.
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Yhdysvallat 
Tieteilijät:  DBLP  Google Scholar  ORCID  Publons  ResearcherID  Scopus 
Muut:  IdRef
Luis Sinisterra

Luis Fernando Sinisterra Lucumí (s. 17. kesäkuuta 1999 Santander de Quilichao) on kolumbialainen jalkapalloilija, pelipaikaltaan laitahyökkääjä. Hän edustaa Englannin Valioliigassa pelaavaa Bournemouthia.
Sinisterra edusti kotimaassaan Once Caldasia. Hän siirtyi alankomaalaisseura Feyenoordiin heinäkuussa 2018. Hän pelasi Eredivisiessa neljän kauden aikana 76 ottelua ja teki niissä 20 maalia, joista kaksitoista kaudella 2021–2022. Hän pelasi Eurooppa-liigassa seitsemän ottelua, joissa hän teki yhden maalin, ja Konferenssiliigassa 12 ottelua, joissa hän teki kuusi maalia. Hän siirtyi Englannin Valioliigassa pelanneeseen Leeds Unitediin heinäkuussa 2022. Ensimmäisellä kaudellaan hän teki 19 valioliigaottelussa viisi maalia. Hän aloitti kauden 2023–2024 Leedsin mestaruussarjajoukkueessa mutta siirtyi syyskuun alussa lainasopimuksella valioliigajoukkue Bournemouthiin. Hän pelasi kauden aikana 20 valioliigaottelua ja teki kaksi maalia. Hän siirtyi Bournemouthiin vakituisesti 23,4 miljoonan euron siirtosummalla kesällä 2024.
Sinisterra pelasi Kolumbian joukkueessa alle 20-vuotiaiden maailmanmestaruuskilpailuissa 2019 ja teki kaksi maalia Tahitia vastaan. Hän pelasi Kolumbian A-maajoukkueessa ensimmäisen kerran lokakuussa 2019 ystävyysottelussa Algeriaa vastaan. Hän on pelannut joulukuun 2024 puoliväliin mennessä 18 A-maaottelua, joissa neljä kertaa avauskokoonpanossa. Ensimmäisen maaottelumaalinsa hän teki ystävyysottelussa Guatemalaa vastaan syyskuussa 2022. Kolme päivää myöhemmin hän teki kaksi maalia Meksikoa vastaan. Hän teki maalin Yhdysvaltoja vastaan kesäkuussa 2024 ja MM-karsintaottelussa Chileä vastaan saman vuoden lokakuussa.
Rauniopuisto

Pyhän Marian kirkon rauniot.
Rauniopuisto on puisto Vaasassa Vanhan Vaasan kaupunginosassa. Sen alueella ovat Pyhän Marian kirkon ja sen kellotapulin rauniot ja Vaasan triviaalikoulun rauniot. Puiston alueella on sijainnut myös Vaasan raatihuone. Rakennukset jäivät raunioiksi Vaasan palossa 1852. Raunioiden ympäristö on nurmetettu.
Pyhän Marian kirkko oli FT Markus Hiekkasen mukaan luultavasti vuosien 1500 ja 1520 välillä rakennettu, Neitsyt Marialle omistettu harmaakivikirkko. Kirkkoa laajennettiin useaan otteeseen, muun muassa vastaperustetun kaupungin tarpeisiin 1600-luvulla. Kaupungin kokiessa hävityksen isonvihan aikana myös kirkko ryöstettiin. 1700-luvun puolivälissä kirkko muutettiin ristikirkoksi. Juuri ennen vuoden 1852 paloa alttaritaulu oli siirretty muualle ja se on tätä nykyä Mustasaaren kirkossa.
Vaasan triviaalikoulu oli rakennettu 1691. Sen tunnetuimpiin oppilaisiin kuului vuosina 1815–1822 koulua käynyt Johan Ludvig Runeberg.
Ville Kormilainen

Ville Kormilainen (s. 23. kesäkuuta 1980) on suomalainen tietokirjailija ja viestintäammattilainen.
Ura

Kormilainen aloitti uransa toimittajana 7 päivää -lehdessä heti lukion ja armeijan jälkeen. 

Neljän Seiska-vuoden jälkeen hän työskenteli Iltalehdessä ja Katso-lehdessä. Kormilainen toimi Suosikki-lehden päätoimittajana tammikuusta 2008 alkaen. Tammikuussa 2009 Kormilaisesta tuli Yhtyneet Kuvalehdet Oy:n lasten- ja nuortenlehtiryhmän päätoimittaja. Suosikin lisäksi ryhmään kuuluivat Koululainen, Lemmikki, Villivarsa, Leppis ja Tom & Jerry.
Vuonna 2012 Otavamedia päätti lopettaa Suosikki-lehden julkaisun kannattamattomana. Aluksi ilmoitettiin, että Kormilainen jatkaa muiden lehtien parissa, mutta viikkoa myöhemmin hän irtisanoutui. Joulukuun alussa hän siirtyi Universal Music Finlandin markkinointijohtajaksi.
Syyskuussa 2013 Kormilainen perusti koiramediasivusto Kuono.fi:n ja seuraavana vuonna kissasivusto Maumau.fi:n. Lokakuussa 2014 hänestä tuli kolmas osakas Otto Aallon ja Pasi Kiviojan rinnalle viestintätoimisto Luotsiin, jossa hän työskenteli sosiaalisen median ja markkinointiviestinnän parissa.
Kahden yrittäjävuoden jälkeen Kormilainen aloitti viestintäkonsulttina Tekir Oy:ssä heinäkuussa 2015. Marraskuussa 2016 Tekir perusti uuden yksikön, Tekir Kuhinan, joka keskittyi sisältömarkkinointiin ja sosiaaliseen mediaan. Kormilaisesta tuli yksikön vetäjä. Vapaa-ajallaan hän teki sisältöä Snapchatiin ja YouTubeen nimimerkillä Esko Mörkö.
Vuonna 2022 Kormilainen aloitti viestintätoimisto Kaiun liiketoimintajohtajana.
Yksityiselämä

Kormilainen on toiminut vuodesta 2018 myös stand up -koomikkona.
Kormilainen omisti aiemmin Glory Morning -kennelin, joka oli nimetty Oasis-yhtyeen kappaleen mukaan. Kesällä 2014 Noel Gallagherin 14-vuotias tytär Anaïs toivoi, että se luopuisi koiranjalostuksesta. Hän oli aktivoitunut jalostuksen vastustajana, kun hänen terrierillään oli terveysongelmia.
Teokset

Ville Kormilainen: Saiturin markkinointikirja - hyvät ideat ovat ilmaisia, Kauppakamari, 2013
Ville Kormilainen, Jan Ahonen & Johannes Ijäs: Somempi seurakunta, Kirjapaja Oy, 2015
Ville Kormilainen: Kukaan ei puhu Fruugosta - Tarinoita startup-Suomesta, Kauppakamari, 2015
Mirva Mäki-Petäjä & Ville Kormilainen: Elämänmuutos – 11 tositarinaa ihmisistä käännekohdissa, Kosmos, 2016
Kari Kanala & Ville Kormilainen: Anova saa ja nuuhkiva löytää – Koiraihmisen rukouskirja,  Kirjapaja, 2016
Ville Kormilainen: Työ, treeni & elämä – Superpomojen 24 tuntia, Kauppakamari, 2016
Roni Back & Ville Kormilainen: Tubettajan käsikirja, Otava, 2017
Ville Kormilainen & Jukka Niemelä: Vikisijän virsikirja,  Kauppakakamari, 2018
Antti Akonniemi & Ville Kormilainen & Manu Tuppurainen: Kaikki CrossFit-harjoittelusta, Fitra, 2018
Ville Kormilainen & Reetta Lahtinen: Tubettajan päiväkirja, Otava, 2019
Ville Kormilainen & Jaakob Rissanen: Tokkerin Käsikirja, Otava, 2022
Ville Kormilainen: Kaurakuningas: hulttiopoika, joka muutti kauramaidon miljooniksi, WSOY, 2023
Ville Kormilainen: Ei tässä mitään, mutta – Miehen rukouskirja, Publiva, 2024
Aiheesta muualla

Kormilaisen LinkedIn-profiili
| 0 | 1 | 2 |
| --- | --- | --- |
| Edeltäjä: Katja Ståhl | Suosikin päätoimittaja 2008–2012 | Seuraaja: Elli Mäkilä |
U.K. Remixes

| U> K. Remixes Dannii Minogue |
| --- | --- | --- |

Remix-albumin tiedot
 Äänitetty : 1990–1991
 Julkaistu: 29. syyskuuta 1991
 Tuottaja(t): Alvin Moody, Emma Freilich
 Tyylilaji: pop
 Levy-yhtiö: Mushroom Records
Dannii Minoguen muut julkaisut
| Love and Kisses 1991 | U.K. Remixes 1991 | Get Into You 1993 |
U.K. Remixes on australialaisen poplaulaja Dannii Minoguen remix-albumi. Albumi julkaistiin 21. syyskuuta 1991.
Kappaleet

"Love and Kisses" (Full 12" version)
"Love and Kisses" (Acappella)
"Love and Kisses" (Edit)
"Love and Kisses" (Remix instrumental)
"Success" (Full mix)
"Success" (12" Master)
"Success" (12" Dub)
"True Lovers" (12" Edit)
Mikko Paalanen

| Mikko Paalanen> Henkilötiedot |
| --- | --- |
Syntynyt: 5. lokakuuta 1948 (ikä 76)
Kansalaisuus:  Suomi
Ammatti:  fysiikan emeritusprofessori ja O. V. Lounasmaa -laboratorion (aiempi) johtaja
Koulutus ja ura
Instituutti:  Aalto-yliopisto
Tutkimusalue:  matalien lämpötilojen fysiikka
Mikko Antero Paalanen (s. 5. lokakuuta 1948) on suomalainen tekniikan tohtori ja Aalto-yliopiston perustieteiden korkeakoulun kylmälaboratorion aiempi johtaja ja fysiikan emeritusprofessori.
Ennen TKK:n (nyk. Aalto-yliopisto) Espooseen siirtymistään, professori Paalanen toimi  Jyväskylän yliopiston Nanotiedekeskuksessa vuoteen 1995 asti. Paalanen johti TKK:n Kylmälaboratoriota akateemikko Olli Lounasmaan jälkeen. Hänen aikanaan Kylmälaboratoriossa toimi Suomen Akatemian huippuyksikkö (esimerkiksi vuosina 2000–2005 ja 2006–2011). Paalasen seuraaja Kylmälaboratorion johtajana oli professori Pertti Hakonen.
Professori Paalanen on toiminut Suomen Fyysikkoseuran puheenjohtajana (1996–1997). Hän on Teknillisten tieteiden akatemian jäsen, ja on ollut Suomalaisen Tiedeakatemian jäsen vuodesta 1992 sekä Academia Europæan jäsen vuodesta 1999.
Aiheesta muualla

Kylmälaboratorion johtaja Mikko Paalaselle Aalto-yliopiston professorin arvonimi (5.7.2011) (aalto.fi)
Low Temperature Laboratory (englanniksi) (aalto.fi)
Google Scholarin julkaisuhaku Paalanen, Mikko A.
| Auktoriteettitunnisteet  |
| --- | --- |
Kansainväliset:  VIAF 
Muut:  IdRef
Anna Rogstad

| Anna Rogstad |
| --- | --- |
 Rogstad noin vuonna 1900.
Henkilötiedot
Muut nimet:  Anna Georgine Rogstad
Syntynyt: 26. heinäkuuta 1854 Fluberg, Norja
Kuollut: 8. marraskuuta 1938 (84 vuotta) Oslo, Norja
Kansalaisuus:  norjalainen
Ammatti:  opettaja, poliitikko
Anna Georgine Rogstad (26. heinäkuuta 1854 Fluberg – 8. marraskuuta 1938 Oslo) oli norjalainen opettaja, poliitikko ja naisasianainen. Hän nousi vuonna 1911 ensimmäisenä naisena suurkäräjille, jossa hän sijaisti Jens Bratliea. Rogstad itse edusti Frisinnede Venstre -puoluetta. Vuonna 1917 hän liittyi työväenpuolueeseen. Rogstad perusti vuonna 1909 Osloon oppikoulun tytöille ja toimi sen rehtorina vuoteen 1923. Hän oli myös perustamassa ja johti Norjan naisopettajien ammattiliittoa, yhtä nykyisen Utdanningsforbundetin edeltäjää.
Naisten äänioikeus oli yksi Rogstadin keskeisimmistä poliittisista tavoitteista. Hän oli perustamassa Norjan naisasialiittoa vuonna 1884 ja toimi pitkään Kvinnestemmerettsforeningen-yhdistyksen varapuheenjohtajana. Naiset saivat Norjassa rajoitetun kunnallisen äänioikeuden vuonna 1901. Rogstad oli tuolloin ehdolla Oslossa ja pääsi varasijalle. Suurkäräjävaaleissa naiset saivat äänestää ensi kertaa 1909. Rogstadin puolueella Frisinnede Venstrellä oli vaaliliitto Høyren kanssa, ja Rogstad valittiin Jens Bratlien varaedustajaksi. Hän nousi varasijalta kansanedustajaksi ensimmäistä kertaa 17. maaliskuuta 1911. Lopulta vuonna 1913 perustuslakia muutettiin niin, että Norjassa tuli voimaan yleinen ja yhtäläinen äänioikeus sukupuolesta riippumatta.
Rogstad kuoli 84-vuotiaana vuonna 1938 ja hänet on haudattu Vår Frelsers gravlund -hautausmaalle.
Oslossa Bjerken kaupunginosassa on Anna Rogstadin mukaan nimetty katu, jonka varrella sijaitsee Tonsenhagenin koulu.
Kuvia

Rogstad opettajanpöytänsä ääressä.
Eyolf Sootin maalaama muotokuva vuodelta 1914.
Teoksia

Modersmaals-undervisningen i smaaskolen (1890)
Ledetraad for katekismusundervisningen i de to første aar (1891)
ABC for skole og hjem (1893)
De syv skoleaar. Praktisk veiledning for norskundervisningen (1895)
Fortsettelseskolen. Håndbok for undervisningen (1924)
Aiheesta muualla

Kuvia tai muita tiedostoja aiheesta Anna Rogstad Wikimedia Commonsissa
Esittely suurkäräjien verkkosivuilla (norjaksi)
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Norja  Saksa  Yhdysvallat 
Taiteenala:  KulturNav